**Miskolci Egyetem**

**Gépészmérnöki és Informatikai Kar**

**Informatikai és Gépészeti Tudományok Tudományági Habilitációs Bizottságok egységes Habilitációs Követelményrendszere**

Az Informatikai és a Gépészeti Tudományok Tudományági Habilitációs Bizottságok (ITTHB, GTTHB) a habilitációs teljesítmény minimum követelményeinek meghatározásakor az Egyetemi Habilitációs Bizottság által is elfogadott szempontokat alkalmazza, melynek fő irányelve, hogy átlagosan a MAB által elfogadott egyetemi tanári pályázat minimum követelmények 80%-ának a teljesülése elvárt a tudományági Doktori Iskola kompetenciájába tartozó választott szakterületen. A szakterületi Habilitációs Bizottság dönt a pályázat befogadásáról és két külső bíráló személyének kijelöléséről.

A habilitációs eljárás kezdeményezéséhez kötelező az MTA Köztestületi tagság megléte.

A habilitációra pályázó jelöltnek a MAB egyetemi tanári pályázathoz tartozó értékelési táblázat pontszámítása alapján a minimális pontszám (160 pont) 80%-át, 128 pontot kell elérnie.

A MAB Műszaki Tudományi Bizottsága, az MTA VI. Osztálya előírásai alapján egyetemi tanári pályázati pontrendszerben megfogalmazott szempontok vonatkozásában az alábbi tételes minimális elvárásait kell alkalmazni:

|  |  |  |
| --- | --- | --- |
| **Értékelési szempont****(MAB Testületének 2019/6/VII/2. számú határozata)** | **MAB minimum****pontszám** | **ITTHB és GTTHB habilitációs minimum elvárás** |
| 1a.1 Oktatási tapasztalat, hallgatók tanulmányi, tudományos munkájának vezetéseTeljesítési minimum: A pályázat benyújtását megelőző tíz évben legalább 800 kontaktóra (ebből legalább 100 óra előadás) közvetlen munkahelyi vezető által igazolt oktatói tevékenység bármely felsőoktatási intézményben. | 10 pont | 10 pont |
| Legalább tíz esetben diplomamunka, szakdolgozat vezetője, TDK-dolgozat konzulense. | 5 pont | 5 pont |
| 1a.2 Graduális és/vagy posztgraduális, illetve a Bologna-rendszernek megfelelő képzési szintek szerinti előadás, gyakorlat, szeminárium tartása idegen nyelvenA pályázat benyújtásának időpontjáig legalább 80 kontaktóra közvetlen munkahelyi vezető által igazolt oktatói tevékenység (beleértve a külföldi vendégtanári meghívást). | 5 pont | 5 pont |
| 1b. Oktatásfejlesztési tevékenység, eredményességLegalább egy tantárgy felelőse a pályázat benyújtásának időpontjában | 10 pont | 10 pont |
| Legalább egy jegyzet vagy egy tankönyv vagy egy minimum 100 oldalas oktatási segédlet vagy digitális tananyag első vagy egyedüli szerzője, vagy legalább 50%-ban szerzője. | 5 pont | 5 pont |
| 2a.1 Kiemelkedő tudományos, kutatói munkásság (a pályázat benyújtásáig elért teljesítmény)Legalább két idegen nyelvű Q1-es vagy Q2-es cikk (egyedüli, első vagy utolsó, vagy levelező), vagy legalább egy elismert nemzetközi kiadó által kiadott monográfia szerzője legyen ÉSA publikációs tevékenység hatásának értékelésénél a MAB az MTA doktori cím elnyerésére benyújtott pályázatok habitusvizsgálatánál alkalmazott numerikus tudományterületi mutatók közül a lineáris paraméterek részleges teljesülését tekinti megfeleltnek | 10 pont | 10 pontrészletes feltételek külön táblázatban |

|  |  |  |
| --- | --- | --- |
| 2a.2 Fiatal oktatók tudományos munkájának vezetése, témavezetői részvétel doktori képzésbenLegalább egy végzett (fokozatot szerzett) PhD-hallgató témavezetője. | 5 pont (1,0 fokozatot szerzett) | 5 pont 1,0 fokozatot szerzett, vagy egy éven belül abszolutóriumot szerzett, vagy a kutatási-disszertációs szakaszban levő PhD hallgató témavezetője (az egy fő PhD hallgatóval mind a három esetben két fő társtémavezetővel rendelkező hallgató egyenértékűnek tekintendő) |
| Szakmai közvélemény által elismert műhelyteremtő tevékenység folytatása. | 10 pont | 10 pont |
| 2b.1 Kutatásszervezési tapasztalat, eredményességLegalább egy elnyert országos vagy nemzetközi kutatási/fejlesztési/innovációs pályázat témavezetése, vagy legalább három érdemi részvétel ilyen pályázatok megvalósításában, vagy három intézményi pályázat témavezetése. | 5 pont | 5 pont |
| 2b.2 Hazai és nemzetközi elismertségHazai vagy nemzetközi tudományos szervezet elnöke: 5 pont, elnökségi tag: 3 pont, konferenciaelnök: 3 pont, társelnök, szekciószervező elnök, felkért plenáris előadó: 1–1 pont. | 5 pont | 3 pont  |

A pályázónak a fenti minimumkövetelmények mindegyikét teljesítenie kell!

**2a.1. Kiemelkedő tudományos, kutatói munkásság**

**(MAB 2019/5/VII/4. számú határozata alapján)**

Teljesítési minimum:

A publikációs tevékenység hatásának értékelésénél a MAB az MTA doktori cím elnyerésére benyújtott pályázatok habitusvizsgálatánál alkalmazott numerikus tudományterületi mutatók közül a lineáris paraméterek részleges (min. 60%) teljesülését tekinti megfeleltnek.

Adható pontok:

A tudományos teljesítmény értékelése az MTA doktora követelményrendszert, azon belül a számszerűsített paraméterek 80%-át alapul vételével történik. A szakterületi kategóriákban (A, B) a vonatkozó minimális elvárás min. 60%-a esetén kap pontot a pályázó és 140% esetében az adott kérdésre adható maximális értékelést. A kettő között a pontszám arányosan változik, de mindig egész pontszámra kell kerekíteni.

Pontszámok: 60% alatt 0 pont; 60% 10 pont; 80% 20 pont; 100% 30 pont; 120% 40 pont; 140% és felette 50 pont.

|  |  |
| --- | --- |
| **2A.1. Kiemelkedő tudományos, kutatói munkásság követelményei** | **Értékek (Qmin, Imin, Hirsch 80%-os értékének bázisán)** |
| Minimum elvárások | ME1 | Qmin: A=12; B=16 | Qmin,habil 60%-a alatt 0 pont, 60% 10 pont 140% 50 pont, közte lineáris pl. „A” 5,76 - 13,44 között |
| ME2 | Imin: A=90; B=200 | Imin,habil 60%-a alatt 0 pont, 60% 10 pont 140% 50 pont, közte lineáris pl. „A” 43,0 - 101,0 között |
| Tételes elvárások: TP1 kötelező, TP2-TP7-ből 4db kötelező | TP1 | - | Legalább két idegen nyelvű Q1-es vagy Q2-es maximum négyszerzős cikk szerzője, vagy legalább egy elismert nemzetközi kiadó által kiadott monográfia szerzője  |
| TP2 | Qmin vagy Imin legyen 150% | Qmin,habil vagy Imin,habil legyen 150% pl. „A” Q=14,4 vagy I=108 |
| TP3 | Magyar nyelvű közlemény | Magyar nyelvű közlemény |
| TP4 | IF cikkek száma legalább Qmin 50% | IF cikkek száma legalább Qmin,habil 50%pl- „A” 5 db  |
| TP5 | Redukált IF legalább Qmin 25% | Redukált IF legalább Qmin,habil 25% pl. „A” 2,4 |
| TP6 | WoS hivatkozások legalább Imin 50% | WoS/Scopus hivatkozások legalább Imin,habil 50% pl. „A” 36 db |
| TP7 | Hirsch min. A=5, B=7 | Hirsch,habil pl. „A” H = 4 |